Diari Oficial de la Generalitat Valenciana


Sumari del DOGV 7739, del 11-03-2016 (2016/1567)

RESOLUCIÓ 24 de febrer de 2016, de la consellera de Sanitat Universal i Salut Pública, per la qual es dóna publicitat de l'import global definitiu destinat a la concessió d'ajudes en matèria de drogodependències i altres trastorns addictius, convocada per Resolució de 22 de desembre de 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1567


Data del document
:   24-02-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ 24 de febrer de 2016, de la consellera de Sanitat Universal i Salut Pública, per la qual es dóna publicitat de l'import global definitiu destinat a la concessió d'ajudes en matèria de drogodependències i altres trastorns addictius, convocada per Resolució de 22 de desembre de 2015. [2016/1567]  
Amb data, 10 de desembre de 2015, es va publicar l'Ordre 4/2015, de 3 de desembre, de la Conselleria de Sanitat Universal i Salut Pública, per la qual s'aproven les bases reguladores de les subvencions en matèria d'atenció i prevenció de les drogodependències i altres trastorns addictius.  
Per Resolució de 22 de desembre de 2015, de la Conselleria de Sanitat Universal i Salut Pública (DOCV. 7688, 30.12.2015), es convoquen subvencions en matèria d'atenció i prevenció de les drogodependències i altres trastorns addictius per a l'exercici 2016, s'estableix, per a les ajudes destinades als centres i programes de reinserció social de drogodependents, una quantia global màxima de 900.000 euros, a càrrec del capítol 4, del codi de línia S2097.  
En la mateixa resolució, en l'article 2, s'indica la possibilitat que la quantia total màxima destinada a les subvencions convocades podrà ser objecte d'ampliació en cas de produir-se un increment dels crèdits pressupostaris com a conseqüència d'una generació, ampliació o modificació pressupostària. I que l'assignació dels esmentats crèdits objecte d'ampliació no requerirà de nova convocatòria.  
  
La Llei 11/2015, de 29 de desembre, de Pressupostos de la Generalitat per a l'exercici 2016, indica una modificació de la quantia global màxima de la línia S2097, del programa pressupostari 313.20, Drogodependències i Altres Addiccions, aquesta és d'1.051.880 euros.  
Resolc donar publicitat a l'esmentada modificació d'acord amb el que preveu la Resolució de 22 de desembre de 2015, de la Conselleria de Sanitat Universal i Salut Pública, la quantia total màxima de la línia S2097 queda en 1.051.880 ?. Per això s'ordena la publicació de la present resolució en el Diari Oficial de la Comunitat Valenciana  
  
València, 24 de febrer de 2016.- La consellera de Sanitat Universal i Salut Pública: Carmen Montón Giménez.